JY LEES NOU Kortpad-soesji-maaltyd
Hier is 'n vinnige en maklike manier om die soesji-smaak sonder die moeite te kry.
250 ml (1 k) jasmynrys, afgespoel
30 ml (2 t) strooisuiker
225 g gerookte salm
15 ml (1 e) sesamsaad
gepiekelde gemmer en wasabi, vir voorsit (opsioneel)
Gooi die rys en water in 'n kastrol oor hoë hitte. Bring tot kookpunt terwyl jy af en toe roer. Bedek met 'n deksel wat styf pas. Verminder die hitte tot laag en laat prut 15 min. Verwyder van die hitte. Sit 15 min. eenkant om te stoom.
Meng die asyn, strooisuiker en sout in 'n klein beker. Roer tot die suiker oplos. Sprei die rys oor 'n skinkbord uit. Bestrooi met die helfte van die asynmengsel. Vou dit met 'n lepel by die rys in. Sit eenkant om effens te laat afkoel.
Voeg die sesamolie by die oorblywende asynmengsel. Verdeel die rysmengsel tussen bakke. Bedek met die avokado en salm. Bedruip met die sous. Bedek met die sesamsaad, gemmer en wasabi (indien gebruik).